ከፍተኛ ሊግ ፡ አአ ከተማ በድል 1ኛውን ዙር ሲያጠናቅቅ የሰሜንሸዋ እና ሙገር ጨዋታ ለእሁድ ተሸጋግሯል
የኢትዮጵያ ከፍተኛ ሊግ ተስተካካይ ጨዋታዎች ወደ መገባደጃቸው ተቃርበዋል፡፡ ዛሬ ሊካሄዱ ከታቀደላቸው ሁለት ጨዋታዎችም አንዱ ተካሂዶ አአ ከተማ በድል የመጀመርያውን ዙር አጠናቋል፡፡ የሰሜን ሸዋ እና ሙገር ሲሚንቶ ጨዋታ ደግሞ በዝናብ ምክንያት ለእሁድ ተላልፏል፡፡በ9፡00 አበበ ቢቂላ ላይ ነቀምት ከተማን ያስተናገደው አአ ከተማ 1-0 በማሸነፍ ከጅማ አባ ቡና ጋር ያለው የነጥብ ልዩነት መልሶ አጥብቧል፡፡ የአአ ከተማን የድል ግብ በመጀመርያው አጋማሽ ከመረብ ያሳረፈው ፍፁም ካርታ ነው፡፡አአ ከተማ በጨዋታው የነበረውን ከፍተኛ የጨዋታ ብልጫ እና በርካታ የግብ እድሎች መጠቀም ቢችል ውጤቱ ከዚህም በላቀ የሚሰፋበት እድል የነበረ ሲሆን የቀድሞው የቅዱስ ጊዮርጊስ ኮከብ ዮናታን ብርሃነ በጨዋታው ያሳየው እንቅስቃሴ ከተመልካች አድናቆት ተችሮታል፡፡በምድብ ሀ በሰሜን ሸዋ ደብረብርሃን እና ሙገር ሲሚንቶ መካከል ዛሬ ሊደረግ የታሰበው ጨዋታ በደብረብርሃን ባለው ዝናባማ የአየር ንብረት ምክንያት ወደ እሁድ ሚያዝያ 30 ተሸጋግሯል፡፡የደረጃ ሰንጠረዥ
ነቀምት ከተማ 0-0 ነገሌቦረና (ነቀምት)
(የ8ኛ ሳምንት ተስተካካይ ጨዋታ)

ደቡብ ፖሊስ 4-0 አአ ከተማ (ሀዋሳ)
አክሱም ከተማ 0-0 ሙገር ሲሚንቶ (አክሱም)
ነገሌ ቦረና 1-3 ጅማ አባ ቡና (ነገሌ ቦረና)
ሙገር ሲሚንቶ 0-1 ባህርዳር ከተማ (መድን ሜዳ)
ሻሸመኔ ከተማ 1-2 አአ ከተማ (ሻሸመኔ)
 ጅማ አባ ቡና ከ አአ ዩኒቨርሲቲ (ጅማ)
አርሲ ነገሌ 0-2 ጅማ አባ ቡና (አርሲ ነገሌ)
አአ ከተማ 1-0 ነቀምት ከተማ (አበበ ቢቂላ)
 ሰሜን ሸዋ ደብረብርሃን ከ ሙገር ሲሚንቶ (ደብረብርሃን)